»Dramo zganjat!«, na kar najbolj ustvarjalen način!

To je natečaj za vse tiste, ki radi pišete in bi nekega dne radi odpeljali svoje junake na gledališki oder. Predstavljajte si, kako spregovorijo in se podajo na pustolovščino, rešijo uganko ali odkrijejo nov planet! Naučite se pisanja dialoga in monologa. Dokažite, da znate napisati dramsko besedilo za svoje vrstnike, veste kaj je dramski trikotnik in kaj pomeni ta čudna beseda »didaskalije«. Pogumno – domišljija je brez mej!

Do 15. februarja 2019 pošljite besedila preko e- pošte na naslov dramski.natecaj@pionirski-dom.si. Žirija gledaliških ustvarjalcev bo prispela besedila ocenila in najboljšega nagradila s knjižno izdajo dramskega prvenca!

**Pogoji in pravila natečaja:**

**KDO?** Dramskega natečaja se lahko udeležijo učenci osnovnih in srednjih šol

**KDAJ?** Rok oddaje dramskih besedil: 15. februar 2019,

 Razglasitev in zaključna podelitev: 13. april 2019

**KAKO?** Dramsko besedilo z izpolnjeno naslovnico pošljite preko e-pošte na naslov: dramski.natecaj@pionirski-dom.si

**TEHNIČNE ZAHTEVE:** Dramsko besedilo mora po tematiki in vsebini ustrezati otroški in mladinski gledališki publiki. Na natečaj bodo sprejeta le avtorska in še neobjavljena dela. Žanrskih in znakovnih omejitev ni. Dramsko besedilo in izpolnjeno naslovnico posredujte skupaj v enem dokumentu.

**KRITERIJI IZBORA:** Upoštevanje značilnosti dramskega besedila, uprizoritvenih možnosti in vsebinska izvirnost.

**OBJAVE NAJBOLJŠIH**: Po zaključku natečaja bo žirija izbrala najboljša dramska besedila. Izbor bo javno predstavljen, najbolj celostno besedilo pa bo Pionirski dom – Center za kulturo mladih vključil v knjižno zbirko najboljših avtorskih dramskih besedil z Otroškega festivala gledaliških sanj, kar bo obenem tudi glavna nagrada natečaja.

**ŽIRIJA:**

* Urša Strehar Benčina, gledališka pedagoginja
* Staša Prah, dramaturginja
* Eva Nina Lampič, režiserka
* Maša Pfeifer, kritičarka in sourednica publikacije.

Natečaj vključuje objavo izbranih dramskih besedil v posebni publikaciji. Objav ne honoriramo. S prijavo soglašate, da se besedila s podatki o avtorstvu objavijo v publikaciji. Sodelujoči dovoljujete uporabo vaših podatkov za interne namene in za obveščanje o natečaju. Vaši podatki so varovani v skladu z Zakonom o varstvu osebnih podatkov.